Quines entitats apareixen en aquest text?
Rosa Rodés i Mir, coneguda també com a Rosita Rodés, (Barcelona, 31 de maig de 1906 - ?) fou una guitarrista i professora de guitarra catalana. Rosa Victòria Rodés i Mir va néixer al carrer Alegria de Barcelona, filla del comerciant Miquel Rodés i Sancho i de Francesca Mir i Teresa, ambdós naturals de la vila de Gràcia. Va ser deixeble del guitarrista Miquel Llobet i Solés, juntament amb la guitarrista argentina María Luisa Anido i la austríaca Luise Walker. Començà els seus estudis de guitarra amb nou anys amb Miquel Mas i Bargalló, passant més tard a estudiar amb Llobet. Va oferir el seu primer concert abans als setze anys, al centre de l'Orfeó Gracienc, el 21 de gener de 1923. A partir d'aquell primer concert en públic del que tenim constància, va oferir sovint concerts a sales de Barcelona, com ara la prestigiosa Sala Mozart l'11 de novembre de 1927. Poc després, a partir del 13 de desembre, Ràdio Barcelona oferia en antena les seves interpretacions a la guitarra, en emissions periòdiques que acabarien el 1935. En aquella època interpretava obres dels clàssics de la guitarra espanyola: Tàrrega, Pujol, Sor i Llobet, així com transcripcions per a guitarra d'obres d'altres autors. El 22 d'abril de 1928 es presentava en concert a l'Acadèmia Marshall, amb un programa que va incloure, a més dels compositors abans esmentats, peces de Schumann, Bach i Falla. Pocs dies més tard oferia un concert a Alcoi, en un esdeveniment organitzat per l'agrupació d'instruments de corda Artística Alcoiana i dies més tard a Vilanova i la Geltrú, en el saló de concerts de l'Orfeó Vilanoví. A finals d'aquell 1928 oferia un concert a la Meistersaal de Berlín. L'èxit va ser molt important considerant que es tractava d'un concert per instrumentistes de guitarra. Arran d'aquest concert va ser contractada per a enregistrar discos en aquell país. L'any 1931 es va presentar a les oposicions per una plaça de professora de guitarra a l'Escola Municipal de Música de Barcelona, que no va guanyar, sent nomenat professor Juan Parras del Moral. Es va establir com a professora de forma privada, en el seu domicili del número 47 de la Ronda de Sant Pere. El 15 de desembre de 1931 oferia un recital de guitarra a la Filharmònica de Tarragona, el primer recital amb aquest instrument en la societat tarragonina. La premsa de la ciutat comentava aleshores els seus èxits a Berlín, Dresden i Londres, així com un concert ofert el setembre de 19631 a les Coves del Drac, a Manacor. El 30 de novembre de 1935 oferia un concret en la Salle Gaveau de París, interpretant obres de diferents compositors espanyols: Villar, Tàrrega, Malats, Granados, Moreno Torroba, Pujol i Albéniz, que va repetir en algunes ocasions més. Entre els assistents al primer concert es trobava l'ambaixador d'Espanya a França, Juan Francisco de Cárdenas y Rodríguez de Rivas, i la seva esposa.
Rosa Rodés i Mir : artista_o_autor, Rosita Rodés : artista_o_autor, Barcelona : Entitat_Geopolítica, Rosa Victòria Rodés i Mir : artista_o_autor, Miquel Rodés i Sancho : persona, Francesca Mir i Teresa : persona, Miquel Llobet i Solés : artista_o_autor, María Luisa Anido : artista_o_autor, Luise Walker : artista_o_autor, Miquel Mas i Bargalló : artista_o_autor, Llobet : artista_o_autor, Orfeó Gracienc : organització, Sala Mozart : edifici, Ràdio Barcelona : mitjans_massius, Tàrrega : artista_o_autor, Pujol : artista_o_autor, Sor : artista_o_autor, Acadèmia Marshall : educació, Schumann : artista_o_autor, Bach : artista_o_autor, Falla : artista_o_autor, Alcoi : Entitat_Geopolítica, Artística Alcoiana : organització, Vilanova i la Geltrú : Entitat_Geopolítica, Orfeó Vilanoví : edifici, Escola Municipal de Música de Barcelona : educació, Juan Parras del Moral : artista_o_autor, Ronda de Sant Pere : ubicació, Filharmònica de Tarragona : organització, Berlín : Entitat_Geopolítica, Dresden : Entitat_Geopolítica, Londres : Entitat_Geopolítica, carrer Alegria : ubicació, vila de Gràcia : Entitat_Geopolítica, Meistersaal : edifici, Coves del Drac : ubicació, Manacor : Entitat_Geopolítica, París : Entitat_Geopolítica, Espanya : Entitat_Geopolítica, França : Entitat_Geopolítica, Salle Gaveau : edifici, Villar : artista_o_autor, Malats : artista_o_autor, Granados : artista_o_autor, Moreno Torroba : artista_o_autor, Albéniz : artista_o_autor, Juan Francisco de Cárdenas : polític, Rodríguez de Rivas : persona